ตอนนี้ยังไม่ได้กินยาคุม เวลาก็เกิน 24. ชม แล้ว ฝ่ายหญิงควรต้องกินยาคุมฉุกเฉินตอนใหนครับ
สวัสดีค่ะ การรับประทานยาคุมฉุกเฉินเป็นการคุมกำเนิดหลังการมีเพศสัมพันธ์ไปแล้ว โดยรับประทานยาที่มีฮอร์โมนขนาดสูงเข้าไปเพื่อทำให้สภาพมดลูกไม่เหมาะกับการฝังตัวของตัวอ่อน ควรรับประทานภายใน 72 ชั่วโมงแรกหลังมีเพศสัมพันธ์ วิธีการรับประทานให้ดูจากฉลากยาที่ซื้อมาค่ะ เพราะยามีทั้งแบบรับประทานทีเดียว หรือ 2 เม็ดรับประทานห่างกัน 12 ชั่วโมงผลข้างเคียงจากยาคุมกำเนิดฉุกเฉินที่พบได้บ่อยคือเลือดออกกระปริดกระปรอยจากช่องคลอด ประจำเดือนมาคลาดเคลื่อน คลื่นไส้ อาเจียน อีกทั้งเป็นวิธีการคุมกำเนิดที่มีประสิทธิภาพประมาณ 85-95% ซึ่งต่ำกว่าการรับประทานยาคุมกำเนิดแบบแผงรายเดือนซึ่งถ้าใช้อย่างถูกต้องมีโอกาสผิดพลาดน้อยกว่า 1% ดังนั้นจึงเป็นวิธีที่ไม่แนะนำให้ใช้บ่อยๆ หากจะมีเพศสัมพันธ์อย่างสม่ำเสมอควรเลือกวิธีอื่นเช่นถุงยางอนามัย หรือยาคุมกำเนิดแบบแผงรายเดือน ฉีดยาคุม ฝังยาคุมค่ะอ่านเพิ่มเติม 